Rein Raamat

Rein Raamat (sündinud 20. märtsil 1931 Türil) on eesti filmirežissöör ja -kunstnik, üks peamisi joonisfilmiarendajaid.

Ta lõpetas Türi Keskkooli ja 1957. aastal maalija-portretistina Eesti NSV Riikliku Kunstiinstituudi. 

Pärast seda töötas ta kuni 1971. aastani Tallinnfilmis mängufilmide kunstnik-lavastajana. 

1971. aastal asutas ta Tallinnfilmi juurde joonisfilmistuudio, oli selle juht ja lavastaja. 1972. aastal valmis tema esimene joonisfilm "Veekandja". Aasta hiljem jõudis kinodesse "Lend", kus oli ühendatud maal ja multifilmikunst. 

Rein Raamat rajas filmistuudio Stuudio B 1989. aastalChris Robinson, Geniaalsuse ja täieliku kirjaoskamatuse vahel: Eesti animatsiooni lugu, Tallinn, Varrak, 2010, lk. 112—114Tarmo Teder, Intervjuu režissöör Rein Raamatuga. Sirp, 23. märts 2001, lk. 17 ja Raamat-Film 1994. aastal. Raamatu joonisfilmid on sügavalt metafoorsed ja eesti folkloorist tõukuvad. Nad püüavad pilku piinlikult täpse joonistuslaadi, filosoofiliste teemade ja huumori puudumisega.Chris Robinson, Geniaalsuse ja täieliku kirjaoskamatuse vahel: Eesti animatsiooni lugu, Tallinn, Varrak, 2010, lk. 98 

Rein Raamatu lavastatud meistriteoste seas on joonisfilmid "Suur Tõll" (1980) ja "Põrgu" (1983).

Filme
Kunstnikuna

 1964 "Põrgupõhja uus Vanapagan"
 1968 "Viini postmark"
 1969 "Viimne reliikvia"

Režissöörina
 1973 "Lend"
 1976 "Kütt"
 1978 "Põld "
 1980 "Suur Tõll"
 1983 "Põrgu"
 1985 "Kerjus"
 1988 "Linn"
 2009 "Jaan Manitski tagasitulek"

Tunnustus
 1979 – Eesti NSV teeneline kunstnik
 1995 – Eesti Kultuurkapitali audiovisuaalse kunsti sihtkapitali elutööpreemia (eesti joonisfilmi rajamine)
 2001 – Valgetähe IV klassi teenetemärk
 2011 – Eesti Vabariigi kultuuripreemia elutöö eest
 2011 – PÖFFi elutööpreemia"PÖFF pärjab elutööpreemiaga nelja teenekat filmimeest" ERR, 28. november 2011
 2012 – Fredrikstadi animafilmide festivali elutööpreemiaPõhjamaade vanim animafilmide festival andis Rein Raamatule elutöö preemia Postimees, 30. november 2012
 2016 – Eesti Rahvuskultuuri Fondi eristipendium
 2020 – Rahvusvahelise Animafilmiühenduse (ASIFA) elutööpreemia
2021 – Kristjan Raua preemia (joonisfilmi eduloo käimalükkamise eest stuudios Tallinnfilm 1971. aastal ning kunstnike portreefilmide tegemise eest alates 1990. aastatest)
2022 – Harju maakonna aukodanik

Isiklikku
Tema abikaasa on Helvi Raamat.

Viited

Välislingid

 Mari Sobolev. Rein Raamat teeb filmi Rein Raamatust. Õhtuleht, 29. september 2009
 Juta Kivimäe. Rein Raamatu isetud kunstidokumentaalid 2001–2003. Teater. Muusika. Kino, oktoober 2003
 Tiit Tuumalu. Rein Raamat tiris eestlased joonisfilmi juurde. Postimees, 20. märts 2006
 Jaanus Kulli. Rein Raamat: «Iga uus film on nagu uus abielu.». Õhtuleht, 20. märts 2006
 Ülle Tamm. Rein Raamat tegi Jaan Manitskist dokumentaalfilmi. Sõnumitooja, 25. veebruar 2009
 Andri Ksenofontov. Rein Raamat kunstnikest. Sirp, 2. oktoober 2009
Mait Laas: Rein Raamat on põnev filmikunstnik, aga eelkõige lavastaja-filosoof, ERR, 16. märts 2021

Kategooria:Eesti filmilavastajad
Kategooria:Valgetähe IV klassi teenetemärgi kavalerid
Kategooria:Eesti NSV teenelised kunstnikud
Kategooria:Sündinud 1931
Kategooria:Eesti filmikunstnikud